JY LEES NOU Mosterdpiekel
Vir 2 liter
Voorbereityd 20 minute plus oornag staantyd
Dit moet verkieslik vir 6 weke gebêre word voordat jy dit eet, maar ek kan nooit so lank wag nie! Ek roer van die piekel deur ’n tradisionele aartappelslaai in plaas van agurkies. Jy kan 8 koppies van enige groente gebruik, solank dit in min of meer dieselfde grootte gesny is.
• 3 koppies blomkoolblommetjies
• 3 koppies murgpampoentjie, gekap
• 1 koppie seldery, gekap
• 1 koppie ui, gekap
• 100 g sout
• 1 l witwynasyn
• 1 eetlepel mosterdsaad
• 2 teelepels koljandersade
• 2 teelepels komynsade
• 1 eetlepel Engelse mosterd
1. Sny die groentes almal in ewe groot stukkies. Meng die sout goed deur en skep dit dan oor in ’n vergiettes wat jy met ’n kombuisvadoek bedek en oornag in ’n koel plek laat staan.
2. Verhit die asyn, suiker en al die speserye saam en hou aan roer totdat die suiker opgelos het. Bring dit dan tot by kookpunt en laat dit vir sowat 5 minute prut.
3. Spoel die groente met yswater af. Verhit die gesteriliseerde flesse en deksels. Skep die groente in die warm flesse en skink die warm asynmengsel bo-oor. Skink ’n paar lepels olyfolie bo-oor elk om die groente te seël.
4. Vee die boonste rand van die flesse mooi skoon met ’n asynlappie en verseël dit met die deksels. Laat die piekel ’n maand lank staan voor jy dit gebruik. Dit raak net al hoe beter en sal verseël tot ’n jaar lank op die spensrak hou. Sodra dit oopgemaak is, moet dit in die yskas kom.
Meer oor: recipe| kuierkos| resep